**ROMÂNIA (nu produce efecte juridice)\*  
JUDEȚUL MUREȘ  
DIRECȚIA DE ASISTENȚĂ SOCIALĂ TÂRGU MUREȘ**

**Nr. 92502/12202DAS/21.12.2021**

**Inițiator**

**PRIMAR,**

**Soós Zoltán**

**REFERAT DE APROBARE**

**privind aprobarea majorării cuantumului alocației zilnice de hrană pentru consumurile colective din instituțiile de asistență socială destinate persoanelor adulte, persoanelor adulte cu dizabilități și persoanelor vârstnice beneficiare de cantină socială, de la 12 lei/zi/persoană la 16,6 lei/zi/persoană**

Potrivit prevederilor legale,autoritățile publice locale trebuie să-și asume rolul de a asigura protecția socială a tuturor membrilor comunității, prin măsuri de prevenire a excluziunii sociale, în baza principiilor generale pe care se întemeiază sistemul de asistență socială: universalitatea, respectarea demnității umane, solidaritatea socială, parteneriatul, subsidiaritatea, participarea beneficiarilor, transparența și nediscriminarea.

În conformitate cu prevederile HG nr. 903/15.10.2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private de asistență socială destinate persoanelor adulte, persoanelor adulte cu dizabilități și persoanelor vârstnice, pentru cantinele de ajutor social se stabilește ca nivel minim al alocației zilnice de hrană suma de 12 lei/zi/persoană. Potrivit art. 3 din aceeași hotărâre de guvern**, *în limita bugetelor aprobate, consiliile judeţene, consiliile locale ale sectoarelor municipiului Bucureşti şi consiliile locale ale municipiilor, oraşelor şi comunelor pot aproba, prin hotărâre, la propunerea direcţiilor generale de asistenţă socială şi protecţia copilului, respectiv a serviciilor publice de asistenţă socială, un cuantum al alocaţiei de hrană mai mare decât cel stabilit prin prezenta hotărâre.***

Menționăm că la momentul actual cuantumul alocației de hrană pentru beneficiarii cantinei de ajutor social este de 12 lei/zi/persoană. Anul acesta un număr de aproximativ 100 persoane de pe raza municipiului Târgu Mureș au beneficiat, lunar, de masă caldă.

Având în vedere creșterea prețurilor alimentelor, a utilităților, dificultatea încheierii contractelor de achiziție publică pentru asigurarea hranei – cantină socială – la prețul de 12 lei/zi/persoană (în luna iunie a fost publicat pe SEAP un anunț de achiziție publică la care nu s-a primit nicio ofertă, în luna iulie am trimis către 10 operatori economici un anunț de consultare a pieței, în luna august încă alte 4 solicitări de oferte, răspunsurile fiind că la prețul de 12 lei/zi/persoană nu pot asigura hrana; de abia în luna octombrie am reușit să încheiem contractul de achiziție publică asigurare hrană cantină socială), precum și prevederile HCL nr. 310/28.11.2019 prin care s-a majorat cuantumul alocației de hrană pentru copiii înscriși la Centrul de Zi Rozmarin la 16,6 lei/zi,

Propunem spre aprobarea Consiliului Local proiectul de hotărâre privind aprobarea majorării cuantumului alocației zilnice de hrană pentru consumurile colective din instituțiile de asistență socială destinate persoanelor adulte, persoanelor adulte cu dizabilități și persoanelor vârstnice beneficiare de cantină socială, de la 12 lei/zi/persoană la 16,6 lei/zi/persoană.

**Director Executiv,**

**Andreia Moraru**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea majorării cuantumului alocației zilnice de hrană pentru consumurile colective din instituțiile de asistență socială destinate persoanelor adulte, persoanelor adulte cu dizabilități și persoanelor vârstnice beneficiare de cantină socială, de la 12 lei/zi/persoană la 16,6 lei/zi/persoană**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 92502/12202DAS/21.12.2021 inițiat de Primar prin Direcția de Asistență Socială Târgu Mureș privind aprobarea majorării cuantumului alocației zilnice de hrană pentru consumurile colective din instituțiile de asistență socială destinate persoanelor adulte, persoanelor adulte cu dizabilități și persoanelor vârstnice beneficiare de cantină socială, de la 12 lei/zi/persoană la 16,6 lei/zi/persoană;
2. Raportul Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Art. 3 din HG nr. 903/2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private de asistență socială destinate persoanelor adulte, persoanelor adulte cu dizabilități și persoanelor vârstnice;
* Art. 61 alin. 1 și 3 din Legea nr. 292/2011 a asistenței sociale, actualizată, cu modificările și completările ulterioare;
* Art. 3 lit. a, art. 4 din Legea nr. 208/1997 privind cantinele de ajutor social;
* Art. 7 din Legea nr. 52/2003 privind transparența decizională în administrația publică, republicată,
* art. 129 alin. (1), alin. (2) lit. „d” și alin. 7 lit. „b”, art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**:

**Art. 1** Se aprobă majorarea cuantumului alocației zilnice de hrană pentru consumurile colective din instituțiile de asistență socială destinate persoanelor adulte, persoanelor adulte cu dizabilități și persoanelor vârstnice beneficiare de cantină socială, de la 12 lei/zi/persoană la 16,6 lei/zi/persoană.

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**

**Art. 2** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. 3** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 4** Prezenta hotărâre se comunică:

* + Direcției de Asistență Socială Târgu Mureș.

**Viză de legalitate**

**Secretarul General al Municipiului Târgu Mureș,**

**Bâta Anca Voichița**